CELEX: 62015CN0043
Language: el
Date: 2015-02-04 00:00:00
Title: Υπόθεση C-43/15 P: Αναίρεση που άσκησε στις 4 Φεβρουαρίου 2015 η BSH Bosch und Siemens Hausgeräte GmbH κατά της απόφασης που εξέδωσε το Γενικό Δικαστήριο (έβδομο τμήμα) στις 4 Δεκεμβρίου 2014 στην υπόθεση T-595/13, BSH Bosch und Siemens Hausgeräte GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/13
            
         Αναίρεση που άσκησε στις 4 Φεβρουαρίου 2015 η BSH Bosch und Siemens Hausgeräte GmbH κατά της απόφασης που εξέδωσε το Γενικό Δικαστήριο (έβδομο τμήμα) στις 4 Δεκεμβρίου 2014 στην υπόθεση T-595/13, BSH Bosch und Siemens Hausgeräte GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-43/15 P)
   (2015/C 146/20)
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: BSH Bosch und Siemens Hausgeräte GmbH (εκπρόσωπος: S. Biagosch, Rechtsanwalt)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου (έβδομο τμήμα) της 4ης Δεκεμβρίου 2014 στην υπόθεση T-595/13,
            
         
               —
            
            
               να ακυρώσει τις αποφάσεις του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 5ης Σεπτεμβρίου 2013 και της 3ης Δεκεμβρίου 2013 (R 1176/2012-1),
            
         επικουρικά
   
               —
            
            
               να αναπέμψει την υπόθεση στο Γενικό Δικαστήριο προς εκδίκαση,
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) στα δικαστικά έξοδα αμφότερων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Η υπό κρίση αίτηση αναιρέσεως έχει ασκηθεί κατά της αποφάσεως του Γενικού Δικαστηρίου με την οποία απορρίφθηκε η προσφυγή της αναιρεσείουσας κατά της αποφάσεως του πρώτου τμήματος προσφυγών του ΓΕΕΑ της 5ης Σεπτεμβρίου 2013 στην υπόθεση R 1176/2012-1.
   Η αναιρεσείουσα προβάλλει δύο λόγους αναιρέσεως.
   Πρώτος λόγος: παράβαση του άρθρου 60 του κανονισμού (ΕΚ) 207/2009 (1), διότι το Γενικό Δικαστήριο δεν έλαβε υπόψη το γεγονός ότι το τμήμα προσφυγών δεν είχε την εξουσία να μεταρρυθμίσει, σε βάρος της αναιρεσείουσας, την απόφαση του τμήματος ανακοπών, αφού το αναιρεσίβλητο δεν είχε ασκήσει παραδεκτώς προσφυγή και το άρθρο 8, παράγραφος 3, του Κανονισμού Διαδικασίας των τμημάτων προσφυγών δεν προβλέπει τη δυνατότητα άσκησης «αντίθετης προσφυγής» στο πλαίσιο της ίδιας διαδικασίας.
   Δεύτερος λόγος: παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009, διότι σε μια περίπτωση στην οποία το προγενέστερο σήμα αποτελεί μια σαφώς διακριτή μεταβολή ενός περιγραφικού όρου και το μεταγενέστερο σήμα περιέχει τον περιγραφικό αυτό όρο, δεν είναι δυνατόν να γίνεται δεκτό, ακόμη και αν υπάρχουν πολύ μεγάλες ομοιότητες των σημείων και τα προϊόντα είναι ακριβώς ίδια, ότι υπάρχει κίνδυνος συγχύσεως, αν οι ομοιότητες των σημείων αφορούν μόνο τον περιγραφικό όρο και αν πρόκειται μόνο για προϊόντα που περιγράφονται από τον όρο αυτό.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).